CELEX: 32012R0397
Language: et
Date: 2012-05-08 00:00:00
Title: Komisjoni rakendusmäärus (EL) nr 397/2012, 8. mai 2012 , millega kinnitatakse jaotuskoefitsient, lükatakse tagasi edasised taotlused ja lõpetatakse taotluste esitamine olemasolevatele täiendavatele kvoodivälise suhkru kogustele müügiks ELi turul vähendatud kvoodiületamise tasuga turustusaastal 2011/2012

9.5.2012   
            
            
               ET
            
            
               Euroopa Liidu Teataja
            
            
               L 123/35
            
         KOMISJONI RAKENDUSMÄÄRUS (EL) nr 397/2012,
   8. mai 2012,
   millega kinnitatakse jaotuskoefitsient, lükatakse tagasi edasised taotlused ja lõpetatakse taotluste esitamine olemasolevatele täiendavatele kvoodivälise suhkru kogustele müügiks ELi turul vähendatud kvoodiületamise tasuga turustusaastal 2011/2012
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 27. aprilli 2012. aasta rakendusmäärust (EL) nr 367/2012, millega kehtestatakse vajalikud meetmed seoses kvoodivälise suhkru ja isoglükoosi lisakoguste Euroopa Liidu turule toomisega turustusaastal 2011/2012, kohaldades vähendatud kvoodiületamise tasu, (2) eriti selle artiklit 5,
   ning arvestades järgmist:
   
               (1)
            
            
               Kvoodivälise suhkru kogus, mille kohta on esitatud sertifikaaditaotlused ajavahemikus 1. maist 2012 kuni 2. maini 2012 ja millest on teatatud komisjonile 4. mail 2012, ületab piirkogust, mis on sätestatud rakendusmääruse (EL) nr 367/2012 artiklis 1.
            
         
               (2)
            
            
               Seepärast on vastavalt rakendusmääruse (EL) nr 367/2012 artiklile 5 vaja määrata kindlaks jaotuskoefitsient, mida liikmesriik kohaldab iga teatatud sertifikaaditaotlusega hõlmatud kogusele, lükata tagasi taotlused, millest ei ole veel teatatud, ja lõpetada taotluste esitamine.
            
         
               (3)
            
            
               Meetme tõhusa haldamise tagamiseks peaks käesolev määrus jõustuma päeval, mil see avaldatakse Euroopa Liidu Teatajas,
            
         ON VASTU VÕTNUD KÄESOLEVA MÄÄRUSE:
   Artikkel 1
   Kvoodivälise suhkru kogused, mille kohta rakendusmääruse (EL) nr 367/2012 kohaselt on esitatud sertifikaaditaotlused ajavahemikus 1. maist 2012 kuni 2. maini 2012 ja millest on teatatud komisjonile 4. mail 2012, korrutatakse jaotuskoefitsiendiga 22,007274 %.
   Kvoodivälise suhkru sertifikaadi taotlused, mis on esitatud ajavahemikus 3. maist 2012 kuni 9. maini 2012 vastavalt rakendusmäärusele (EL) nr 367/2012, lükatakse käesolevaga tagasi.
   Rakendusmääruse (EL) nr 367/2012 kohaste kvoodivälise suhkru sertifikaadi taotluste esitamine lõpetatakse alates 9. maist 2012.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. mai 2012
      
         
            Komisjoni nimel presidendi eest
         
         
            põllumajanduse ja maaelu arengu peadirektor
         
         José Manuel SILVA RODRÍGUEZ
      
   
   
      (1)  ELT L 299, 16.11.2007, lk 1.
   
      (2)  ELT L 116, 28.4.2012, lk 12.